
ANUNȚ
       Orașul Râșnov, cu sediul in Râșnov, strada Piața Unirii, nr. 12, județul Brașov  în conformitate cu prevederile art. XXII, alin.(3), lit.a) din Legea 141 din 25 iulie 2025 privind unele măsuri fiscal-bugetare  și ale art. 14 din Hotărârea Guvernului nr. 1.336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, coroborate cu prevederilor art. VII alin. (2) și alin. (3), lit. a) din Ordonanța de Urgență nr. 156/2024 privind unele măsuri fiscal-bugetare în domeniul cheltuielilor publice pentru fundamentarea bugetului general consolidat pe anul 2025, pentru modificarea şi completarea unor acte normative, precum şi pentru prorogarea unor termene, organizează concurs pentru ocuparea – 1 post muncitor necalificat  (pe perioadă nedeterminată, cu durata timpului de muncă 8 ore/zi, 40 de ore/săptămână)  în cadrul Serviciului Protecția Mediului, Administrativ – Compartimentul Gospodările Comunală.
       Concursul se organizează la sediul Institutiei Orașul Râșnov, din Piața Unirii nr.12, jud. Brașov, în data de:

            - proba scrisă – 08.10.2026, ora 1200 
- proba interviu: data și ora vor fi comunicate ulterior, respectiv la afișarea rezultatelor probei scrise, la sediul instituției.
      Dosarele de înscriere se depun la sediul instituției în  termen de 10 de zile lucrătoare de la data publicării anunțului, respectiv începând din data de 18.09.2026  pâna în data de 02.10.2026, ora 1400.

       Dosarul de inscriere trebuie sa contină în mod obligatoriu documentele prevăzute de art. 35 din Hotărârea Guvernului nr. 1.336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, respectiv următoarele documente:

· Cerere de inscriere la concurs adresată conducatorului autoritatii sau institutiei publice organizatoare;

· Copia actului de identitate sau alt document care atesta identitatea, potrivit legii, dupa caz;

Copii ale documentelor care atesta nivelul studiilor si ale altor acte care atesta efectuarea unor specializari, precum si copiile documentelor care atesta îndeplinirea condițiilor specifice ale postului, solicitate de autoritatea sau instituția publică;

· Carnetul de muncă sau, dupa caz, adeverințele care atestă vechimea în muncă/meserie și/sau în specialitatea studiilor, în copie;
· Cazierul judiciar sau o declarație pe propria răspundere ca nu are antecedente penale care să-l facă incopatibil cu funcția pentru care candidează care poate fi valabilă la data analizei dosarului, dar până cel mai târziu la data desfășurării primei probe a concursului trebuie să prezinte cazierul judiciar în original;

· Adeverință medicală care să ateste starea de sănătate corespunzatoare, eliberată cu cel mult 6 luni anterior derularii concursului de către medicul de familie al candidatului sau de către unitătile sanitare abilitate și a avizului psihologic eliberat pe baza unei evaluări psihologice organizate prin intermediul unităților specializate acreditate în condițiile legii, valabil potrivit prevederilor legale; 
· Curriculum vitae, model comun european.
Atribuțiile postului:

· Curățarea zilnică a pardoselilor, pereților și obiectivelor sanitare (vas WC, pisoare, chiuvete, oglinzi)

· Dezinfectarea suprafețelor de contact frecvent (clanțe, capace WC, butoane, baterii de chiuvetă);

· Reumplerea consumabilelor: hărtie igienică, săpun lichid, prosoape de hârtie/uscătoare de mâini; 

· Golirea cosurilor de gunoi și transportul deșeurilor la punctele de colectare;

· Aerisirea și menținerea unui miros plăcut în încăpere;

· Raportarea imediată a defecțiunilor (conducte sparte, robinete defecte, lipsă apă/curent)

· Asigurarea iginerizării suplimentare în perioadele aglomerate (evenimente publice, târguri); 

· Respectarea normelor de protecție a muncii și utilizarea echipamentului de protecție;
· Întocmirea unie evidențe a operațiunilor de curățenie, acolo unde există registrul de curațenie;

·   Își însușește și respectă cu strictețe normele de securitate și sănătate în muncă și măsurile de aplicare a acestora;

· Duce la îndeplinire orice alte atribuții delegate de superiorii ierarhici.

Conditii generale: prevăzute de art. 15 din Hotărârea Guvernului nr. 1.336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice,
      Condiții specifice:  
      Pentru postul de muncitor necalificaț:
   - studii generale;

   - vechime în specialitatea studiilor – nu este cazul.
       Copiile actelor incluse în dosarul de concurs se prezintă în copii legalizate sau însotite de documente originale, care se certifică pentru conformitatea cu originalul de către secretarul comisiei de concurs.
       Relații suplimentare la sediul instituției și la nr. de telefon 0268 230002 interior 214 Resurse Umane.
       Data afișăriii anunțului 18.09.2026.
BIBLIOGRAFIE
 funcție contractuală -  muncitor necalificat în cadrul Serviciul Protecția Mediului, Administrativ - Compartimentul Gospodărire Comunală 
1. Legea nr. 53/2003 – privind Codul muncii, republicată, cu modificările și competările ulterioare, cu tematica: Titlul I, Capitolul II și Capitolul III, Capitolul V art. 5-69

2. Legea nr. 319/2006 a securităţii şi sănătăţii în muncă cu tematica Capitolul III, Secțiunea a 3 a -Primul ajutor, stingerea incendiilor, evacuarea lucrătorilor, pericol grav şi iminent și Capitolul IV - Obligaţiile lucrătorilor

